Kybartų geležinkelio stotis

Kybartų geležinkelio stotis (iki 1964 m. Virbalio geležinkelio stotis) – geležinkelio stotis, esanti Kybartuose, Kudirkos Naumiesčio g. 4, LT-70414. Valdo AB „Lietuvos geležinkeliai“. Pasienio geležinkelio mazgas, stoja keleiviniai traukiniai Kaunas–Kybartai.

Stotis ypatinga tuo, kad jos statinių visuma – gausus kultūros paveldo objektas, kurį sudaro 4 statinių kompleksai:
 pirmasis (unikalus Nr. ): geležinkelio stotis (27472), vandens bokštas (27473), tualetas (27474), sandėlis (27475), muitinės sandėlis (27476), muitinės ūkinis pastatas (27477), muitinės pastatas (27478);
 antrasis (unikalus Nr. );
 trečiasis (unikalus Nr. ): vagonų depo pastatas (27484), ūkinis pastatas (27485);
 ketvirtasis (unikalus Nr. ).

Istorija 

1851–1861 m. buvo nutiesta Sankt Peterburgo–Varšuvos geležinkelio atšaka iš Lentvario į Virbalį. Virbalio geležinkelio stotis buvo pastatyta 1860 m. už kelių kilometrų į vakarus nuo Virbalio, prie pat valstybės sienos su Vokietija – dabartiniuose Kybartuose. Tai buvo aukščiausiosios klasės stotis. Rusijos imperija čia buvo įrengusi unikalų geležinkelio stoties kompleksą su imperatoriaus ir jo svitos apartamentais. Prancūzijos inžinieriai suprojektavo sudėtingą stoties kompleksą: lokomotyvų, riedmenų, kelio priežiūra ir techninis aptarnavimas, kuro, vandens tiekimas, apsauga, muitinės patikrinimai – visa tai buvo atlikta pagal pačius aukščiausius to meto reikalavimus. Stoties pastatus jungė Kybartų požeminiai tuneliai, kurie buvo atrasti ir atkasti 2002 m., kai vienos įmonės darbininkai remontavo buvusį muitinės sandėlio pastatą.

Rusijos imperijos laikais Virbalio geležinkelio stotis buvo didžiausia po Sankt Peterburgo geležinkelio stoties. Iš vienos stoties pusės buvo rusiškosios vėžės geležinkelio bėgiai, iš kitos – europinės vėžės bėgiai. Virbalio geležinkelio stotyje keleiviai perlipdavo iš europinio standarto traukinio į rusiško standarto traukinį, o čia įrengus ratų keitimo įrenginius, laukdavo (apie dvi valandas), kol pakeis vagonų ratus. Virbalio geležinkelio stoties depe nuolatos stovėjo Rusijos imperatoriaus asmeninis europinio standarto traukinys, o jam išvykus į Europą, čia likdavo rusiško standarto jo asmeninis traukinys.

1964 m. stotis pervadinta Kybartų vardu. 2003 m. keturi stoties statinių kompleksai paskelbti kultūros vertybėmis.

Šaltiniai 

Kybartai
Vilkaviškio rajono savivaldybės geležinkelio stotys
Lietuvos kultūros vertybės: geležinkelio stotys